1991 తమిళనాడు శాసనసభ ఎన్నికలు

తమిళనాడు **పదవ శాసనసభ ఎన్నికలు** 1991 జూన్ 24 న జరిగాయి. ఆల్ ఇండియా అన్నా ద్రవిడ మున్నేట్ర కజగం (ఏఐడిఎమ్‌కె) - ఇండియన్ నేషనల్ కాంగ్రెస్ (కాంగ్రెస్) కూటమి ఎన్నికలలో భారీ మెజారిటీతో విజయం సాధించింది. అన్నాడీఎంకే ప్రధాన కార్యదర్శి జె. జయలలిత ముఖ్యమంత్రి పదవి చేపట్టింది. ఇది ఆమె మొదటి పదవీకాలం. అన్నాడీఎంకే లోని వర్గాలు ఐక్యమవడం (జయలలిత, జానకి రామచంద్రన్, ఆర్.ఎం. వీరప్పన్ ల వర్గాల విలీనం తర్వాత), కాంగ్రెస్‌తో పొత్తు, రాజీవ్ గాంధీ హత్య నేపథ్యంలో ప్రజల సానుభూతి అన్నీ కలిసి అన్నాడీఎంకేకు భారీ విజయాన్ని అందించాయి. డీఎంకే కేవలం 2 సీట్లు మాత్రమే గెలుచుకోగలిగింది. 1957 ఎన్నికల రాజకీయాలలోకి ప్రవేశించినప్పటి నుండి డిఎంకె యొక్క అత్యంత చెత్త ప్రదర్శన ఇది.

## నేపథ్యం

### రాష్ట్రపతి పాలన
1991 జనవరి 39 న, 1989 అసెంబ్లీ ఎన్నికల్లో విజయం సాధించి అధికారంలోకి వచ్చిన డిఎంకె ప్రభుత్వాన్ని, ప్రధాని చంద్ర శేఖర్ భారత రాజ్యాంగంలోని ఆర్టికల్ 356 ఉపయోగించి రద్దు చేశాడు. జనవరి 31 నుంచి తమిళనాడులో రాష్ట్రపతి పాలన విధించారు. రాష్ట్రంలో శాంతిభద్రతలు క్షీణించడమే తొలగింపునకు కారణమని కేంద్రం పేర్కొంది. డిఎంకె ప్రభుత్వాన్ని బర్తరఫ్ చేయాలని కాంగ్రెస్, ఎఐఎడిఎంకెలు చంద్ర శేఖర్ ప్రభుత్వంపై ఒత్తిడి తెచ్చిన నేపథ్యంలో ఈ తొలగింపు జరిగింది. 1991 మార్చిలో కాంగ్రెస్, బయటి మద్దతు ఉపసంహరించుకోవడంతో చంద్రశేఖర్ ప్రభుత్వం పడిపోయింది. 1991 జూన్‌లో భారత పార్లమెంటు, తమిళనాడు శాసనసభ రెండింటికీ తాజాగా ఎన్నికలు నిర్వహించారు.

### అన్నాడీఎంకే ఏకీకరణ
రెండు వేర్వేరు వర్గాలుగా 1989 ఎన్నికలలో పోటీ చేసి ఓడిపోయిన అన్నాడీఎంకే, 1989 ఫిబ్రవరిలో జయలలిత నాయకత్వంలో మళ్లీ ఏకమైంది. విఎన్ జానకీ రామచంద్రన్ వర్గం జయలలిత వర్గంలో కలిసిపోయి ఒకే ఒక్క ఐక్య పార్టీగా ఏర్పడింది, జానకి రాజకీయాల నుండి తప్పుకుంది. తిరిగి ఐక్యమైన పార్టీ అన్నాడీఎంకేకు చెందిన "రెండు ఆకులు" గుర్తును తిరిగి పొందింది. (విభజన కారణంగా భారత ఎన్నికల సంఘం 1989 ఎన్నికలలో ఈ గుర్తును స్తంభింపజేసింది). 1989 మార్చి 11 న మరుంగాపురి, మదురై ఈస్ట్ అనే రెండు నియోజకవర్గాలకు జరిగిన ఎన్నికలలో విజయం సాధించడం ద్వారా ఐక్య ఏఐఏడీఎంకే తన బలాన్ని తక్షణమే నిరూపించుకుంది. (సాంకేతిక కారణాల వల్ల ఈ రెండు నియోజకవర్గాలకు గతంలో ఎన్నికలు వాయిదా పడ్డాయి). ఆ తర్వాత 1989 పార్లమెంటరీ ఎన్నికలలో ఏఐఏడీఎంకే కాంగ్రెస్‌తో పొత్తు పెట్టుకుంది. ఆ ఎన్నికల్లో డీఎంకే- జనతాదళ్ నేతృత్వంలోని నేషనల్ ఫ్రంట్‌ను మట్టికరిపిస్తూ ఏఐఏడీఎంకే-కాంగ్రెస్ కూటమి 39 లోక్‌సభ స్థానాల్లో 38 గెలుచుకుంది.

### పిఎమ్‌కె ఏర్పాటు
1991 ఎన్నికలు పట్టాలి మక్కల్ కట్చి (పిఎమ్‌కె), S. రామదాస్, వివిధ కులాల జనాభా నిష్పత్తి ఆధారంగా విద్య, ఉద్యోగాలలో దామాషా రిజర్వేషన్లను డిమాండ్ చేసిన వన్నియార్ కుల సంస్థ నాయకుడు S. రామదాస్ పోటీ చేసిన మొదటి రాష్ట్ర ఎన్నికలు ఇవి. తన *వన్నియార్ సంఘం*ను రాజకీయ పార్టీగా మార్చాడు. పీఎంకే ఆవిర్భావం తమిళనాడులోని ఉత్తర జిల్లాల్లో డీఎంకే రాజకీయ పునాదిని దెబ్బతీసింది.

### TMK ఏర్పాటు
1991లో, నటుడు-రాజకీయవేత్త విజయ T. రాజేందర్ డిఎమ్‌కె నుండి విడిపోయిన తర్వాత త్యాగ మరుమలార్చి కజగం (TMK)ని స్థాపించారు. అనంతరం అన్నాడీఎంకే లోని ద్వితీయ శ్రేణి నాయకులు సు. తిరునావుక్కరసర్, KKSSR రామచంద్రన్, SD ఉగంచంద్, V. కరుప్పసామి పాండియన్ పార్టీ నుండి విడిపోయారు. 1991 ఎన్నికలలో వాళ్ళు టి.రాజేందర్‌తో పొత్తు పెట్టుకుని టిఎంకె అభ్యర్థులుగా పోటీ చేశారు.

### రాజీవ్ గాంధీ హత్య
1991 మే 21 న, ఇండియన్ నేషనల్ కాంగ్రెస్ నాయకుడు, 1991 సార్వత్రిక ఎన్నికలకు దాని ప్రధాన మంత్రి అభ్యర్థి అయిన రాజీవ్ గాంధీ, LTTE సంస్థ చేసిన ఆత్మాహుతి దాడిలో హతుడయ్యాడు. కాంగ్రెస్ అభ్యర్థి మరగతం చంద్రశేఖర్‌ తరపున ప్రచారం నిర్వహిస్తున్న శ్రీపెరంపుదూర్‌లో జరిగిన ప్రచార సభలో ఈ హత్య జరిగింది.

## ఓటింగు, ఫలితాలు
రాష్ట్ర అసెంబ్లీ ఎన్నికల పోలింగ్ 1991 పార్లమెంట్ ఎన్నికల పోలింగ్ 1991 జూన్ 24న ఏకకాలంలో జరిగింది. 63.92% ఓటింగ్ నమోదైంది.

### నియోజకవర్గాల వారీగా ఫలితాలు
 

## ఇచి కూడా చూడండి

* తమిళనాడులో ఎన్నికలు

## మూలాలు

వర్గం:తమిళనాడు శాసనసభ ఎన్నికలు
వర్గం:1991 భారత రాష్ట్రాల శాసనసభల ఎన్నికలు